กัปตันอเมริกา

| กับตันอเมริกา |
| --- | --- |
ภาพจากปก Ultimate Origins ชุดที่ 1 เล่มที่ 2  (กันยายน 2008) สร้างสรรค์โดย Gabriele Dell'Otto.
ข้อมูลการจัดพิมพ์
ผู้จัดพิมพ์: มาร์เวลคอมิกส์
ปรากฏตัวครั้งแรก: Captain America Comics  ฉบับที่ 1 (มีนาคม ค.ศ. 1941)
สร้างสรรค์โดย: โจ ไซมอน (ผู้เขียนเรื่อง) แจ็ก เคอร์บี (ผู้วาดภาพ)
ข้อมูลในเรื่อง
ชื่อจริง: สตีเว่น แกรนท์ โรเจอร์ส
นามแฝง: โนแมด, เดอะแคปเทิน, เบรตต์ เฮนดริก, โรเจอร์ สตีเวนส์, เวเพินวัน, สไปเดอร์คิง
สังกัดทีม: อเวนเจอร์ อินเวเดอส์ ออลวินเนอส์สควอด อิลลูมิเนติ "ซีเคร็ตอเวนเจอส์" (ซีวิลวอร์)  ซีเคร็ตดีเฟนเดอส์ ชีลด์ โปรเจกต์: รีเบิร์ท กองทัพสหรัฐอเมริกา รีดีเมอส์ เดอะนิวอเวนเจอส์ ซีเคร็ตอเวนเจอส์ อันแคนนีอเวนเจอส์
พลพรรค: บักกี ฟอลคอน เพ็กกี คาร์เตอร์ โนแมด (แจ็ก มอนโร) ริก โจนส์ ฟรีสปิริต แจ็ก แฟล็ก บักกี (ริกกี บานส์) เดโมลิชันแมน แชรอน คาร์เตอร์ แบล็กวิโดว์ ไอรอนแมน
ความสามารถ:  การปรับสภาวะทางกายและจิตใจสูงสุด  สภาวะทางร่างกายที่เพิ่มขึ้น (ยกของหนักได้ 5 ตัน)  มีพละกำลังเหนือมนุษย์ (วิ่งได้เร็ว 80 กม./ชม., กระโดดได้สูง 20 ฟุต, ไม่มีวันเหนื่อย)  เชี่ยวชาญศิลปะการต่อสู้และการสู้ระยะประชิด  ความเชี่ยวชาญด้านอาวุธทุกรูปแบบ  นักแม่นปืนผู้เชี่ยวชาญ  นักกลยุทธ์ผู้เชียวชาญ นักวางแผน และผู้บัญชาการ  มีโล่ไวเบรเนียมเป็นอาวุธ 
กัปตันอเมริกา (อังกฤษ: Captain America) เป็นตัวละครซูเปอร์ฮีโรที่ปรากฏในหนังสือการ์ตูนอเมริกันซึ่งจัดพิมพ์โดยมาร์เวลคอมิกส์ ตัวละครสร้างโดยนักเขียนการ์ตูน โจ ไซมอน และแจ็ก เคอร์บี ปรากฏตัวครั้งแรกในหนังสือ กัปตันอเมริกาคอมิกส์ #1 (มีนาคม ค.ศ. 1941) ตีพิมพ์โดยไทม์ลีคอมิกส์ บริษัทก่อนหน้ามาร์เวลคอมิกส์ กัปตันอเมริกาถูกออกแบบให้เป็นซูเปอร์โซลเจอร์รักชาติที่เคยรบกับฝ่ายอักษะในสงครามโลกครั้งที่สอง และเป็นตัวละครที่นิยมที่สุดของไทม์ลีคอมิกส์ในช่วงสงคราม ความนิยมซูเปอร์ฮีโรลดลงเรื่อย ๆ ในช่วงสงครามและหนังสือการ์ตูนกัปตันอเมริกาเลิกผลิตในปี ค.ศ. 1950 และมีการฟื้นฟูความนิยมระยะสั้นในปี ค.ศ. 1953 ตั้งแต่มาร์เวลคอมิกส์นำตัวละครมาฟื้นฟูอีกครั้งใน ค.ศ. 1964 กัปตันอเมริกาจึงยังคงเป็นที่รู้จักกันทั่วไป
กัปตันอเมริกาสวมใส่ชุดที่มีแม่บทธงชาติสหรัฐอเมริกา และมีอาวุธเป็นโล่โลหะที่เกือบทำลายไม่ได้ซึ่งเขาใช้ขว้างไปที่ศัตรู ตัวละครมักพรรณนาว่าเป็นอัตตาที่สองของสตีฟ โรเจอส์ ชายหนุ่มร่างบอบบางที่กลายเป็นมนุษย์ที่สมบูรณ์แบบจากสารเซรัมทดลองที่ผลิตไว้ช่วยเสริมกำลังกองทัพสหรัฐอเมริกา ในท้ายช่วงสงคราม เขาติดกับดักในน้ำแข็งและรอดชีวิตจากการถนอมร่างกายด้วยน้ำแข็งจนกระทั่งเขาฟื้นคืนชีพขึ้นมาในยุคปัจจุบัน แม้ว่ากัปตันอเมริกาจะยังคงมีอุดมคติเป็นคนที่หลุดจากช่วงเวลาของเขามาสู่ความเป็นจริงในสมัยใหม่ เขายังคงเป็นผู้ที่มีคนนับถือสูง และเป็นผู้นำเหล่าอเวนเจอร์มาเป็นเวลานาน การสร้างตัวละครกัปตันอเมริกายังสะท้อนจุดยืนในการต่อต้านลัทธิฟาสซิสต์ในช่วงสงครามโลกของชาวอเมริกัน และเป็นตัวละครหลักในการสะท้อนสภาพสังคม และการเมืองสหรัฐผ่านนักเขียนจำนวนมาก
กัปตันอเมริกาเป็นตัวละครมาร์เวลคอมิกส์ตัวแรกที่ปรากฏในสื่อนอกจากหนังสือการ์ตูน จากภาพยนตร์ซีเรียล กัปตันอเมริกา หลังจากนั้น ตัวละครปรากฏในภาพยนตร์และละครโทรทัศน์เรื่องอื่น ๆ ล่าสุดคือในจักรวาลภาพยนตร์มาร์เวล รับบทโดยคริส อีแวนส์ ในเรื่องกัปตันอเมริกา: อเวนเจอร์ที่ 1, ดิ อเวนเจอร์ส, กัปตันอเมริกา: มัจจุราชอหังการ, อเวนเจอร์ส: มหาศึกอัลตรอนถล่มโลก, กัปตันอเมริกา: ศึกฮีโร่ระห่ำโลก, อเวนเจอร์ส: มหาสงครามล้างจักรวาล และอเวนเจอร์ส: เผด็จศึก
กัปตันอเมริกาติดอันดับที่หกใน "รายชื่อหนังสือการ์ตูนฮีโร 100 เล่มยอดเยี่ยมตลอดกาล" ของไอจีเอ็นในปี ค.ศ. 2011 อันดับที่สองใน "50 อเวนเจอร์ยอดเยี่ยม" ในปี ค.ศ. 2012 และอันดับที่สองใน "ซูเปอร์ฮีโรยอดเยี่ยม 25 คน" ในปี ค.ศ. 2014 กัปตันอเมริกาปรากฎตัวผ่านสื่อมากกว่า 5,000 รูปแบบ ถือเป็นหนึ่งในตัวละครหลักของมาร์เวลคอมิกส์ที่ได้รับความนิยมและเป็นที่รู้จักมากที่สุด และได้รับการขนานนามว่าเป็นสัญลักษณ์แห่งวัฒนธรรมประชานิยมของสหรัฐ แม้ตัวละครนี้จะไม่ใช่ซูเปอร์ฮีโรในธีมสหรัฐอเมริกาเป็นคนแรก ๆ แต่ได้กลายเป็นซูเปอร์ฮีโรที่ได้รับความนิยมมาอย่างยาวนานที่สุดในบรรดากลุ่มประชากรที่มีความเป็นชาตินิยมสูง นับตั้งแต่สงครามโลกครั้งที่สอง